Amǒs tē, ényɔ́ á nə́ ńtǒŋ yā tîn Yése, ǎ tə́leban anə́ étsīg məyɔŋ mə́sə, miǹnam mísə myâyi nyé dzə̄ŋ, dúmá ńdɔ̄ á nə́ étɔbɔgɔ dzíé. 11Lâyi bɔ ámǒs tē nâ, Ǹtondôbə a yi dúgán sām wɔ́ wóé éyɔ̄ŋ bɛ̄ɛ, nə́ a kode mə́buuga mə́ ngákə̄ málīgī âyɔŋ díé, bəlígī yā ńnam Asiría ai ébá yā Égîptɛn, ébá yā Patros, Kush, Elam, Sinéar ai Hamath, ai ébá yā bilǒn bí máŋ. 12A yi tə́lē ndəm ású məyɔŋ, a yi kóan bɔ́n bə́ Ísraɛ̂l yā bə́ ngákə̄ á məkaban, a yi tógan ébá yā Yúda bə́ ngáman tsaman á məbúg mə́ sí mə́sə.